În ziua în care a împlinit vârsta de 53 de ani, antrenorul român Marius Șumudică nu a primit cadoul pe care îl aștepta din partea elevilor săi. Gaziantep FK, cu patru jucători români în componenţă, a fost învinsă în deplasare, cu scorul de 1-0, de Antalyaspor, în prima ligă de fotbal a Turciei.
Singurul gol al întâlnirii a fost marcat în minutul 40 de Sam Larsson. La Gaziantep, Alexandru Maxim, Denis Drăguş şi Florin Niţă au fost integralişti, iar Deian Sorescu a intrat pe teren în minutul 64.
După 28 de etape, Gaziantep ocupă locul 18 în clasament, cu 28 de puncte, în timp ce Antalyaspor este pe 8, cu 38 de puncte.